
A következő állomás

A Vasút.
Mit jelenthetett a vasút a falunak 100 éve?
Haladást? Modernizációt? Lehetőséget? Összeköttetést a külvilággal, új távlatokat, új munkahelyeket, egy más jövőt? Esélyt az életben maradásra?
Talán mindezt egyben.
És mit jelenthet a vasút a falunak ma?
Valószínűleg pontosan ugyan azt.
És mi a különbség?
Hogy a vonat, most először a történelme során, megáll Mikházán.
Az állomás épülete éppen ezért nem feltétlenül a faluhoz, a népi építészet hagyományaihoz, anyagaihoz és struktúráihoz képest határozza meg magát, sokkal inkább a vasút jelentése, a vasúti épületek egyszerre praktikus és brand-szerű standard jellege és az ehhez kapcsolódó, ebből következő egyedi, félreismerhetetlen, de mégis végtelenül sokszorosítható elem mindenki számára egyértelmű jelentéstartalma alkotja a koncepció alapját.



